เสิร์ฟ 4 หุ้นเด่นน่าเล่นหลังสงกรานต์สถิติ 5 ปีรีเทิร์นสูงกว่าตลาด 80-100%
โบรกฯใหญ่จัดเต็ม งัดทีเด็ดเล่นหุ้นหลังสงกรานต์ พร้อมพิจารณาองค์ประกอบรวมทั้งupside, PER ต่ำ และ Div.Yield งานนี้ดึงข้อมูลสถิติย้อนหลัง 5 ปี การันตีผลตอบแทนชนะตลาดสูง 80-100%
16 เม.ย. 2558

โบรกฯใหญ่จัดเต็ม งัดทีเด็ดเล่นหุ้นหลังสงกรานต์ พร้อมพิจารณาองค์ประกอบรวมทั้ง upside, PER ต่ำ และ Div.Yield งานนี้ดึงข้อมูลสถิติย้อนหลัง 5 ปี การันตีผลตอบแทนชนะตลาดสูง 80-100%
หลังผ่านพ้นวันหยุดยาว เหล่าบรรดานักวิเคราะห์เริ่มขยับแข้งขยับขาทยอยออกบทวิเคราะห์ยั่วใจแมงเม่าเหล่านักลงทุนทั้งหลาย โดยหนึ่งในบรรดาโบรกฯใหญ่ “ข่าวหุ้นธุรกิจออนไลน์” พบว่า บริษัทหลักทรัพย์ เอเซีย พลัส กรุ๊ป โฮลดิ้งส์ จำกัด (มหาชน) ได้ออกกลยุทธ์การลงทุนหลังสงกรานต์ หวังเป็นหนึ่งในข้อมูลการตัดสินใจในการลงทุน
โดยนักวิเคราะห์เชิงปริมาณศึกษาลงไปในรายละเอียดอีกว่า ในช่วงหลังเทศกาลสงกรานต์ตลาดหุ้นจะเป็นอย่างไร ทั้งนี้จากรวบรวมข้อมูลการซื้อขายของตลาดหุ้นไทยย้อนหลัง 5 ปี  ในช่วงหลังจากที่ผ่านพ้นช่วงเทศกาลวันหยุดสงกรานต์ไปแล้วราว 2-3 สัปดาห์  (นับตั้งแต่เปิดทำการวันแรกหลังสงกรานต์ 1 สัปดาห์) พบว่าดัชนีให้ผลตอบแทนเฉลี่ย 3% ด้วยโอกาสที่ผลตอบแทนเป็น 100% แต่พบว่ามีหุ้นจำนวนหนึ่งที่ให้ผลตอบแทนตอบชนะตลาด พร้อมกับความน่าจะเป็นสูง 80-100% แต่เมื่อพิจารณาองค์ประกอบทั้ง upside, PER ต่ำ และ Div.Yield แล้ว จึงเลือก Top picks คือ
VNG([email protected]) : อยู่ในภาวะที่ราคาขายสินค้าอยู่ระดับสูงจากความต้องการที่มากขึ้น ขณะที่ต้นทุนการผลิตหลัก อย่างเช่น เศษไม้ยางฯ และกาว ปรับตัวลดลง ทำให้กำไรเติบโตโดดเด่น บวกกับการปรับสายการผลิตใหม่เน้นเพิ่มยอดขายสินค้าที่มี margin สูง โดยคาดกำไรสุทธิปี 2558 จะเพิ่มขึ้นกว่า 42%YoY
ADVANC([email protected]) : คาดการณ์กำไรงวด 1Q58 เติบโต 1.4%yoy และ 5.4%qoq ผลจากช่วงฤดูกาลต่อเนื่อง หนุนรายได้ค่าบริการยังสามารถทรงตัวได้ในระดับสูง ประกอบกับค่าใช้จ่ายการขายบริหารที่มีแนวโน้มลดลดลง และไม่ต้องรับรู้รายจ่ายพิเศษด้านภาษีครั้งเดียวเหมือนงวด 4Q57
อย่างไรก็ตามคาดว่าผลการดำเนินงานจะปรับตัวดีขึ้นทำจุดสูงสุดของปีใน 4Q58 หนุนคาดการณ์ทั้งปี 2558 เติบโต เพิ่มขึ้น 16%yoy บวกกับประโยชน์ที่ได้สูงสุดจากการประมูล 4G ซึ่งคาดว่า ADVANC น่าจะได้ประโยชน์สูงสุดจากการปิดจุดอ่อนที่ไม่มีบริการ 4G ในปัจจุบัน
SYNTEC([email protected]) (ผลตอบแทน 6.5% ความน่าจะเป็น 80%) และ CPF([email protected]) (บผลตอบแทน 6% ความน่าจะเป็น 80%)  เป็นต้น
อย่างไรก็ดี ข้อมูลดังกล่าวเป็นเพียงข้อมูลเบื้องต้นในการตัดสินใจของนักลงทุน บทวิเคราะห์ในเอกสารนี้บล.เอเซีย พลัสฯ จัดทำขึ้นโดยอ้างอิงหลักเกณฑ์ทางวิชาการเกี่ยวกับหลักการวิเคราะห์ และมิได้เป็นการชี้นำการลงทุน นักลงทุนควรใช้วิจารณญาณในการอ่านและการลงทุน 